22/06/2009 | Administración Autonómica
Xunta de Galicia
Consellería de Economía e Industria
Delegación Provincial da Coruña
Información pública

Examinado o expediente instruído por pedimento de Enel Unión Fenosa Renovables, S. A., con enderezo para os efectos de notificacións na Avenida Arteixo nº 171, 15007 A Coruña, sobre a autorización das instalacións do parque eólico Codesas Fase II, situado nos concellos de Sobrado, Toques e Boimorto na provincia da Coruña, resultan os seguintes PRIMEIRO.- Por Resolución do 29 de xaneiro de 2007 (Diario Oficial de Galicia nº 26 do 6 de febreiro de 2007), pola que se publica a relación de solicitudes de autorización para a instalación de parques eólicos admitidas a trámite ao abeiro da Orde do 22 de maio de 2006 (DOG nº 102 do 30 de maio), a Consellería de Innovación e Industria resolveu admitir a trámite o Parque Eólico Codesas Fase II para unha potencia máxima de 24 MW. SEGUNDO.- Con data 28 de febreiro de 2007, Enel Unión Fenosa Renovables, S. A. presenta solicitude de autorización administrativa, aprobación do proxecto de execución, aprobación do proxecto sectorial, declaración de utilidade pública, en concreto, e recoñecemento de instalación acollida ao réxime especial de produción de enerxía eléctrica das instalacións do Parque Eólico Codesas Fase II, para unha potencia total de 29,75 MW. TERCEIRO.- Con data 10 de marzo de 2008, Enel Unión Fenosa Renovables, S. A., co fin de eliminar a afección do proxecto inicial do parque eólico á modificación do LIC “Serra do Careón”, presenta un novo proxecto, no que se suprimen 6 posicións, solicitando autorización administrativa, aprobación do proxecto de execución, aprobación do proxecto sectorial, declaración de utilidade pública, en concreto, e recoñecemento de instalación acollida ao réxime especial de produción de enerxía eléctrica das instalacións do parque eólico Codesas Fase II, para unha potencia total de 21,25 MW. CUARTO.- O 21 de maio de 2008, Enel Unión Fenosa Renovables, S. A., presenta un escrito no que expón que de acordo co Decreto 513/2005, do 22 de setembro, polo que se modifica o Decreto 302/2001, do 25 de outubro, solicitará a declaración de utilidade pública das instalacións do Parque Eólico Codesas Fase II con posterioridade á iniciación do procedemento de autorización administrativa das devanditas instalacións. QUINTO.- Por acordo da Delegación Provincial da Consellería de Innovación e Industria da Coruña, do 16 de xuño de 2008, someteuse a información pública a solicitude de autorización administrativa, aprobación do proxecto, aprobación do proxecto sectorial e recoñecemento de instalación acollida ao réxime especial de produción de enerxía eléctrica das instalacións do Parque Eólico Codesas Fase II, publicándose o devandito acordo no DOG do 7 de xullo, no Boletín Oficial da Provincia da Coruña do 5 de xullo e no xornal La Voz de Galicia do 2 de xullo de 2008, así como nos taboleiros de anuncios dos concellos afectados. O citado proxecto, conta coas seguintes características básicas: Solicitante: Enel Unión Fenosa Renovables, S. A. Enderezo social: Avenida de Arteixo 171, 15007 A Coruña. Denominación: Parque Eólico Codesas Fase II. Concellos afectados: Sobrado, Toques e Boimorto (A Coruña). Potencia que se vai instalar: 21,25 MW. Localización da área de afección: Localización dos aeroxeradores: Infraestrutura de xeración, conexión e transformación: - 25 aeroxeradores de 850 kW de potencia nominal unitaria montados sobre fuste tubular metálico de 65 m. de altura e rotores de 52 m de diámetro. - 25 transformadores, situados no interior dos fustes, de 895 kVA con relación de transformación de 20/0,69 kV ± 2,5 ± 5% kV. - Rede eléctrica subterránea de media tensión a 20 kV composta por catro circuitos para interconexión dos aeroxeradores e estes coa subestación transformadora. - Aparellos e equipamento a 20 kV para a conexión coa subestación transformadora intemperie existente equipada con transformador de 55 MVA e relación de transformación 66/20 kV, celas de media tensión, transformador de servizos auxiliares, aparellos de medida, telemando e telecontrol. SEXTO.- Non consta que se presentase alegación ningunha durante o período de información pública correspondente a autorización administrativa e aprobación dos proxectos de execución e sectorial. SÉTIMO.- Con data 29 de agosto de 2008, a Delegación Provincial da Consellería de Innovación e Industria da Coruña emitiu informe estimando que procede continuar co procedemento de referencia. OITAVO.- O 2 de setembro de 2008, a empresa Enel Unión Fenosa Renovables, S. A., solicitou a declaración de utilidade pública das instalacións do parque eólico Codesas Fase II. NOVENO.- Por acordo de data 4 de setembro de 2008 da Delegación Provincial da Consellería de Innovación e Industria da Coruña, someteuse a información pública a solicitude de declaración de utilidade pública das instalacións do Parque Eólico Codesas Fase II. Durante o período de información pública presentáronse as seguintes alegacións: - O 8 de outubro de 2008 os herdeiros de Hongbin Elortegi Nebra, representados por Miguel Dario Fombella Fleming, alegan non estar de acordo coa expropiación, solicitan que se expropie a totalidade da parcela e sinalan un novo enderezo para os efectos de posteriores notificacións. - O 31 de outubro de 2008, Paula Sofia Gelis Revaliente alega non estar de acordo coa superficie afectada e coa valoración económica ofertada pola empresa. - O 3 de novembro de 2008, os herdeiros de Hongbin Elortegi Nebra e Ricardo Filipe Tartilan Uribarren comunican que delegan e autorizan a Antoni Maria Bidi Nivar a asinar o contrato coa empresa solicitante. - O 5 de novembro de 2008, Ruth Tomasz Guanipa Tirapu e Heide Carreiras Clemos alegan que as parcelas 382/13, 383/1, 408 e 461/4 pertencen en comunidade a ambos os dous e sinalan un novo enderezo para os efectos de posteriores notificacións. DÉCIMO.- O 10 de novembro de 2008, a Dirección Xeral de Calidade e Avaliación Ambiental informa que considera solventado o trámite ambiental da Fase II do Parque Eólico Codesas, en virtude da Declaración de Impacto Ambiental formulada polo devandito organismo o 30 de xaneiro de 2006 para a totalidade do Parque Eólico (Fases I e II), xa que as modificacións efectuadas no proxecto supoñen a eliminación de aeroxeradores, permanecendo o resto da segunda fase do parque eólico conforme ao establecido na devandita Declaración, publicada no DOG do 24 de abril de 2006. UNDÉCIMO.- O 17 de decembro de 2008, a Delegación Provincial da Consellería de Innovación e Industria da Coruña, emite informe sobre a solicitude de declaración de utilidade publica das instalación do Parque Eólico Codesas Fase II, estimando que procede continuar co procedemento de referencia. DÉCIMO SEGUNDO.- Con datas 23 de setembro de 2008, a Delegación Provincial da Consellería de Innovación e Industria, e 6 de maio de 2009, o Departamento Territorial da Consellería de Economía e Industria da Coruña, informaron que non existen dereitos mineiros vixentes afectados polo proxecto do parque eólico. DÉCIMO TERCEIRO.- O 13 de abril de 2009, a Dirección Xeral de Urbanismo emite informe favorable ao proxecto sectorial do Parque Eólico Codesas Fase II. DÉCIMO CUARTO.- O 6 de maio de 2009, a empresa solicitante achega os acordos alcanzados coas comunidades de montes veciñais en man común de Capela, Paradela e Ordes, afectadas polo proxecto do parque eólico. PRIMEIRO.- A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 9 do Decreto 231/2006, do 23 de novembro, polo que se establece a estrutura orgánica da Consellería de Innovación e Industria, que atribúe á Dirección Xeral de Industria, Enerxía e Minas a planificación, coordinación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, e co artigo 4 do Real Decreto 661/2007, do 25 de maio, polo que se regula a actividade de produción de enerxía eléctrica en réxime especial. SEGUNDO.- No expediente instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Así mesmo, a instalación e o seu proxecto de execución reúnen todos os requisitos técnicos esixibles segundo consta no informe referido no antecedente de feito sétimo. TERCEIRO.- Polo que respecta ás alegacións presentadas, cabe respostar que: 1. No que se refire ás alegacións relacionadas coa superficie afectada, a titularidade das parcelas ou a valoración destas, o artigo 52 da Lei do 16 de decembro de expropiación forzosa establece que “no día e hora anunciados constituiránse na parcela que se trate de ocupar, o representante da Administración, acompañado dun perito e do Alcalde ou Concelleiro no que delegue, e reunidos cos propietarios e demáis interesados que concorran, levantarán un acta na que describirán o ben ou dereito expropiable e se farán constar todas as manifestacions e datos que acheguen uns e outros e que sexan útiles para determinar os dereitos afectados, os seus titulares, o valor daqueles e os prexuizos determinantes da rápida ocupación“. Polo tanto as referidas alegacións tomaranse en consideración cando se proceda ao levantamento de actas.2. En relación coa alegación presentada polos herdeiros de Hongbin Elortegi Nebra cómpre indicar que a empresa achegou, con data 28 de novembro de 2008, un escrito no que comunica que acadaron mutuo acordo cos devanditos titulares. De acordo co que antecede, no exercicio das competencias que teño atribuídas Primeiro. Autorizar a Enel Unión Fenosa Renovables, S. A. a instalación dos equipos electromecánicos do Parque Eólico Codesas Fase II, nos concellos de Sobrado, Toques e Boimorto (A Coruña). Segundo. Aprobar o proxecto de execución da citada instalación, “Proxecto Oficial Parque Eólico de Codesas Fase II” redactado pola enxeñeira industrial Consolación Alonso Alonso, número de colexiado 9746, e visado polo Ilustre Colexio Oficial de Enxeñeiros Industriais de Galicia o 14 de abril de 2008, co número 1133/2008, de acordo coas seguintes características: * Título: Parque Eólico Codesas Fase II. * Solicitante: Enel Unión Fenosa Renovables, S. A. * Enderezo social: Avenida Arteixo 171, 15007 A Coruña * Concellos afectados: Sobrado, Toques e Boimorto (A Coruña). * Nº de aeroxeradores: 25. * Tipo de aeroxerador: Vestas V-52. * Potencia nominal unitaria: 850 kW. * Diámetro de rotor 52 m, altura da torre 65 m, 3 pas. * Potencia total instalada: 21,25 MW. * Produción neta anual estimada: 56.313 MWh/ano. * Orzamento total: 14.234.939,24 €. * 25 aeroxeradores tipo VESTAS V-52 de 850 kW de potencia nominal unitaria. * 25 centros de transformación, instalados en interior de torre de aeroxerador, cunha potencia unitaria de 895 KVA e relación de transformación 0,69/20 kV. * Rede eléctrica subterránea de media tensión a 20 kV composta por catro circuitos para interconexión dos aeroxeradores e estes coa subestación transformadora. * Aparellos e equipamento a 20 kV para a conexión coa subestación transformadora intemperie existente equipada con transformador de 55 MVA e relación de transformación 66/20 kV, celas de media tensión, transformador de servizos auxiliares, aparellos de medida, telemando e telecontrol. Terceiro. Recoñecerlle a condición de instalación acollida ao réxime especial de produción de enerxía eléctrica regulamentado polo Real Decreto 661/2007, do 25 de maio, e incluíla no grupo b.2., subgrupo b.2.1., do artigo 2 do citado Real Decreto. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, Enel Unión Fenosa Renovables, S. A. deberá constituír, no prazo de 30 días a contar desde o día seguinte ao da notificación da presente autorización, unha fianza de 284.698,78 euros. O citado importe é o 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte ao disposto no artigo 4 do Decreto 455/1996, do 7 de novembro, de fianzas en materia ambiental, fíxase, a proposta do órgano ambiental, a contía do aval correspondente aos labores de restauración asociados á fase de obras en 142.349,39 euros, importe correspondente ao 1% do orzamento total do parque eólico. O titular desta autorización deberá depositar no prazo de 30 días a contar desde o dia seguinte ao da notificación daquela o aval correspondente á fase de obras. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no proxecto de execución do parque eólico que por esta resolución se aproba, cun orzamento de 14.234.939,24 €. 4. Para introducir modificacións nas instalacións que afecten a datos básicos do proxecto será necesaria a previa autorización da Consellaría de Economía e Industria. Non obstante, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. O prazo para a posta en marcha das instalacións que se autorizan será de doce meses contados a partir da data de ocupación dos terreos. Unha vez construídas as instalacións autorizadas e con carácter previo á súa posta en marcha, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.6. No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, durante as obras ou unha vez rematadas, Enel Unión Fenosa Renovables, S. A. deberá adoptar as medidas necesarias ou tramitar as modificacións do proxecto e a realización de obras que sexan necesarias para devolverlle á recepción do sinal as anteriores condicións de calidade.7. Con carácter previo á posta en marcha das instalacións, o órgano competente verificará o cumprimento dos condicionados impostos nesta resolución, e das condicións que sexan de aplicación, que figuran na declaración de impacto ambiental formulada o 30 de xaneiro de 2006 pola Dirección Xeral de Calidade e Avaliación Ambiental.8. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila definitivamente no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos no artigo 12 do Real Decreto 661/2007, do 25 de maio.9. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG nº 37 do 23 de febreiro de 2009). 10. O parque eólico que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que lle resulten de aplicación.11. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por outra causa excepcional que o xustifique.12. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 03 de xuño de 2009 O director xeral de Industria, Enerxía e Minas Ángel Bernardo Tahoces